Odas foreldre var en hertug Billung (fornavn ukjent) som var født ca 780, og Aeda (eller Attala, Athalia), født ca 790. Odas fødselsår er usikkert, ulike genealogiske blogginnlegg angir fødselsår fra 806 til 820. Dødstidspunktet er angitt sikrere, og hun har uansett oppnådd en usedvanlig høy alder. En ubekreftet kilde hevder at Odas mor Aeda var datter av kong Pippin IV av Italia, sønn av Karl den store.